Diari Oficial de la Generalitat Valenciana


Sumari del DOGV 707, del 20-11-1987 (1987/810008)

RESOLUCIÓ de 5 de novembre de 1987, de l'Hble. Sr. Conseller de Sanitat i Consum, per la qual es convoca el Curs de Diplomat en Puericultura per a l'any 1988, a celebrar a l'Institut Valencià d'Estudis en Salut Pública.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   707

Data del DOGV
:   20-11-1987

Secció del DOGV
:   ALTRES DISPOSICIONS

Número del document
:   1987/810008


Data del document
:   05-11-1987

Organisme emissor
:   Conselleria de Sanitat i Consum

Tipus de document
:   Resolució

Resolució de 5 de novembre de 1987, de l'Hble. Sr. Conseller de Sanitat i Consum, per la qual es convoca el Curs de Diplomat en Puericultura a l'any 1988, a celebrar a l'Institut Valencià d'Estudis en Salut Pública.  
Es convoca el curs corresponent a l'any 1988, per a l'obtenció de la titulació de Diplomat en Puericultura, la realització del qual s?ajustarà a les següents bases:  
1. Requisits d'admissió dels aspirants.  
1.1. Els aspirants al curs hauran de tenir una edat mínima de 16 anys, en el moment del començament del Curs.  
1.2. Hauran d'acreditar estar en possessió de la titulació exigida en el moment de formalitzar la matrícula.  
1.3. Els aspirants hauran d'estar en possessió del Títol de Batxiller Superior o equivalents homologats, Formació Professional de primer grau Branca Sanitària, Tècnic Auxiliar i Tècnic Especialista en Jardí d'Infants.  
Hom adverteix que, per les característiques pròpies del curs, nivell dels coneixements que s'imparteixen i transcendència pràctica en el camp laboral que possibilita l'obtenció del Diploma, aquesta convocatòria va dirigida de manera especial i preferent a persones que, reunint les condicions establertes en apartats anteriors, no posseesquen titulació universitària sanitària de grau mitjà o superior.  
1.4. Accés als cursos.  
1.4.1. El termini de presentació d?instàncies serà de 15 dies naturals a partir de la publicació de la convocatòria al Diari Oficial de la Generalitat Valenciana. Les instàncies hauran d'anar adreçades al Director de l'IVESP i hauran de presentarse en la Secretaria de l'IVESP, sítia al C/ Rodríguez Fornos, 4, València 46108.  
1.4.2. L'ingrés en el Curs de Diplomat, es realitzarà mitjançant examen de selecció, la data del qual serrar la del propvinent 18 de desembre, a les 10 del matí, als locals del Col·legi Oficial de Metges de València.  
1.4.3. L'examen de selecció es farà per escrit i versarà sobre temes de cultura general, temes d'actualitat i temes relacionats amb el nivell acadèmic exigit per a la realització del curs.  
1.4.4. Una volta efectuada la selecció serà publicada una llista dels alumnes admesos al tauler d'anuncis de l'IVESP.  
Les persones interessades podran presentar recurs d?alçada contra aquesta Resolució davant l'Hble. Sr. Conseller de Sanitat i Consum en el termini de 15 dies a partir de l'endemá de la publicació de la llista d'admesos.  
1.4.5. Drets d'examen d'ingrés. Els aspirants hauran de pagar per aquest concepte la quantitat de 700 pessetes en el moment de la preinscripció.  
1.4.6. Per a la realització de l'examen d'ingrés haurà de presentar-s'hi justificant del pagament dels seus drets, així com el DNI.  
1.4.7. rets de matrícula. Una volta publicada la llista d'aspirants admesos, hauran de formalitzar la matrícula, presentant a l'IVESP fotocòpia del DNI. Així mateix pagaran la quantitat de 3000 pessetes en concepte de matrícula abans del dia 15 de febrer de 1988. En quedaran exclosos tots aquells que no hauran formalitzat la matrícula en la data fixada.  
1.4.8. 1 Tribunal estarà constituït per:  
- President: El Director de l'IVESP o persona en qui delegue.  
- Vice-President: Coordinador del Curs.  
- Vocals: Tres professors designats pel President del Tribunal entre el personal docent dels cursos.  
2. Característiques del curs.  
2.1. Començament dels cursos. Els cursos començaran la segona quinzena de gener de 1988.  
2.2. Duració del Curs. El curs constarà de:  
2. 2.1. 30 hores de classes teòriques.  
2.2.2. 30 hores de treball de grup.  
2.2.3. 90 hores de classes pràctiques.  
2.3. Nombre d'alumnes: el nombre d'alumnes admesos, serà de 50.  
2.4. Les absències de més del 10% d'hores de classe, teòriques i de treball en grup, implicaran automàticament l'exclusió de l'alumne.  
2.5. L?assistència i execució de les pràctiques serà obligatòria. Aquestes pràctiques es realitzaran en els llocs i hores assenyalats per la coordinació del curs.  
2.6. Per a l'obtenció del Diploma corresponent, els alumnes hauran de superar les proves teòriques que seran fixades pel Tribunal.  
València, 5 de novembre de 1987. - El Conseller de Sanitat i Consum: Joaquin Colomer Sala.